Tupac Shakur

Tidlig liv

Tupac Amaru Shakur ble født i Øst-Harlem, som er en del av Manhattan i New York City. Han ble oppkalt etter Túpac Amaru II, den 18. århundres peruanske revolusjonær som ledet et urfolk opprør mot det spanske imperiet. Som senere ble henrettet.
Hans mor Afeni Shakur og far Billy Garland var aktive medlemmer av den svarte frigjøringsorganisasjonen Black Panthers i New York City. De var medlemmer fra slutten av 1960-tallet til starten av 1970-tallet. Shakur ble født bare en måned etter sin mors frifinnelse fra mer enn 150 anklager etter en «konflikt mot den amerikanske regjeringen og New York Citys severdigheter» i New Yorks 21. rettssak mot the Black Panthers.
Selv om det ikke er bekreftet av hans familie, er det flere spesifiserte kilder (herunder den offisielle rapporten fra rettstoksikologiske analyse) hvor det står at han ble døpt Lesane Parish Crooks. Navn ble angivelig skrevet på fødselsattesten, fordi hans mor fryktet at hennes fiender ville gjøre hennes sønn fortred, og skjulte hans sanne identitet ved hjelp av et annet etternavn. Hun endret navnet hans senere, etter hennes separasjon fra Garland og på starten av ekteskapet med Mutulu Shakur.
Shakur-familien var omgitt av problem og fengselsstraffer fra en tidlig alder. Hans gudfar, Elmer «Geronimo» Pratt, en høytstående mann i Black Panthers ble dømt for drapet på en lærer i 1968 under et ran, selv om straffen senere ble endret. Hans stefar, Mutulu, tilbrakte fire år på FBIs liste over de ti mest ettersøkte i USA. Mutulu var ettersøkt for å ha hjulpet sin søster Assata Shakur (også kjent som Joanne Chesimard) med å flykte fra et fengsel i New Jersey, hvor hun sonet en dom for drapet på en politibetjent i 1973. Mutulu ble fanget i 1986 og fengselet for et ran mot en brinks pansret lastebil, hvor to politibetjenter og en vakt ble drept. Shakur har også en halv-søster, Sekyiwa, og en eldre stebror, Mopreme «Kumani» Shakur, som har opptrådt på flere av hans album.
I en alder av tolv år, fikk Shakur en rolle i Harlems 127th Street Repertory Ensemble og spilte den unge Travis Younger i teaterstykket A Raisin in the Sun, som ble spilt på Apollo Theater. I 1986 flyttet familien til Baltimore i Maryland. Etter å ha avsluttet sitt andre år på Paul Laurence Dunbar High School, begynte han på Baltimore School for the Arts, der han studerte skuespill, poesi, jazz og ballett. Han opptrådte blant annet på et Shakespeare stykke, og spilte rollen som musekongen i nøtteknekkeren. Shakur har sammen med hans venn, Dana «Mouse» Smith, som var hans beatboxer, vunnet opptil flere rap-konkurranser som han deltok i og ble ansett for at være en av de beste rapperen på skolen. Han blir husket som en av de populære på skolen grunnet hans sans for humor, rap-ferdigheter og evnen til å komme godt overens med alle.
Han utviklet et nært vennskap med unge Jada Pinkett (senere Jada Pinkett Smith), som varte inntil hans død. I dokumentarfilmen Tupac: Resurrection, uttaler Shakur: «Jada, er mitt hjerte, hun vil være min venn gjennom hele mitt liv». Der Pinkett svarer med å kaller han «en av mine bestevenner. Han var som en bror. Det var et sterkt vennskap mellom oss. Den type forhold vi hadde, får du kun én gang i livet». Shakur skrev også dikt til Pinkett, et med tittelen «Jada» som han skrev i boken The Rose That Grew From Concrete og et annet kalt «The Tears in Cupid's Eyes». I løpet av tiden på kunstskolen, begynte han å arrangere stevnemøter med datteren til lederen av Baltimores kommunistiske parti.
Sommeren 1988 flyttet han og familien til Marin City i California, som på daværende tidspunkt var en by med sosialboliger. Byen ligger 8 kilometer nord fra San Francisco, hvor han begynte på Tamalpais High School i nærheten av Mill Valley. Han begynte i Leila Steinbergs poesi klasse i 1989. Det samme året arrangerte Steinberg en konsert med Shakurs gruppe «Strictly Dope», konserten hjalp han med å bli signert til Atron Gregory, som kobler han sammen med hiphop-gruppen, Digital Underground, hvor han ble roadie og danser i 1990.

1987–93: Begynnelsen og smaken på berømmelse

Før han begynte å bruke fornavnet som rap-navn, gikk Shakur under pseudonymet MC New York da han startet sin karriere i Baltimore. Selv om Shakur først begynte å lage musikk i 1987, startet hans profesjonelle musikkarriere på starten av 1990-tallet, der han debuterte med støttevokal til Digital Underground sangen «Same Song» fra lydsporet til filmen Nothing but Trouble (1991). Sangen ble senere utgitt som den ledende singelen, da den ble senere utgitt på EP-en, This is an EP Release. Han medvirket også i den medfølgende musikkvideoen. Etter hans debut, medvirket han på Digital Underground albumet, Sons of the P.  
Videre med seg etter Digital Underground epoken, fortsatte Shakur å jobbe med Shock G og Money-B fra Digital Underground, som i hans senere låt «I Get Around». Sangen ble rangert som nummer 11 på den amerikanske Billboard Hot 100 hitlisten.
November 1991 utga han sitt solo-debutalbum 2Pacalypse Now. Selv om det ikke ble noen hit-single fra albumet, har 2Pacalypse Now blitt anerkjent av mange kritikere og fans for sin undergrunns følelse. Flere av 2000-tallets rappere som Nas, Eminem,  Game, og Talib Kweli har pekt på albumet som inspirasjon for deres egen karriere. Selv om albumet opprinnelig ble utgitt på Interscope Records, er rettighetene til distribusjonen eid av Amaru Entertainment, platemerke eid av Shakurs mor. Albumets navn er en referanse til filmen Apokalypse nå! (eng. Apocalypse Now) fra 1979.
2Pacalypse Now genererte en betydelig mengde kontroverser, av opptil flere grunner. Sangene «Trapped» og «Brenda's Got a Baby» ble allment kjent både for deres poetiske stil og låtens sterke kritikk av urettferdig sosialpolitikk. Dan Quayle kritiserte albumet etter at en forsvarsadvokat hevdet at en Texas ungdom var påvirket av 2Pacalypse Now og dens tema rundt brutalitet mot politiet før han skjøt en delstatspoliti-betjent. Quayle sa, «Det er ingen grunn til at en plate som dette skal bli utgitt. Den har ingen plass i vårt samfunn».  Shakur uttalte at han følte at han hadde blitt misforstått. Han sa, «Jeg begynte å si at jeg var med de unge sorte mennene, du vet, og det skulle bli min ting», «Jeg ville bare rappe om ting som rammet unge svarte menn. Da jeg sa det visste jeg ikke at jeg skulle knytte meg til å ta alle skuddene og skaden for alle de unge svarte mennene, til å være medienes boksesekk for unge svarte menn. Jeg forsto det slik at siden jeg hadde levde det livet, kunne jeg rappe om det.» Albumet var viktig for å vise Shakurs politiske overbevisning og fokus på lyrisk dyktighet. Under MTVs «Greatest Rappers of All Time» liste, ble 2Pacalypse Now oppført som en av Shakurs sertifiserte «classic album», sammen med Me Against the World, All Eyez on Me og The Don Killuminati: The 7 Day Theory. 2Pacalypse Now ble også sertifisert til gull av RIAA. Albumet inneholdt tre singler: «Brenda's Got a Baby», «Trapped», og «If My Homie Calls».

1993–95: Thug Life og den økende populæriteten

På slutten av 1993 dannet Shakur hiphop-gruppen Thug Life sammen med en rekke av sine venner, blant annet Big Syke, Macadoshis, hans stebror Mopreme Shakur og Rated R. Gruppen utga de deres første og eneste album, Thug Life: Volume 1, 26. september 1994, som solgte til gull (RIAA). Albumet besto av singelen «Pour Out a Little Liquor» produsert av Johnny «J», som senere produserte store deler av All Eyez on Me og mange av hans senere album. Gruppen gjennomførte vanligvis konserter uten Shakur. Albumet ble opprinnelig utgitt under Shakurs plateselskap, Out Da Gutta Records. Grunnet mye kritikk av gangster-rapen på den tiden, ble mange sanger fra den opprinnelige versjonen av albumet fjernet og spilt inn på nytt. Albumet inneholder bare ti spor fordi Interscope Records følte at mange av de innspilte sangene var for kontroversielle til å bli utgitt. Det har blitt sagt at Shakur opprettet to andre versjoner av albumet, med mange av sangene som fortsatt ikke har blitt utgitt. Selv om den opprinnelige versjonen av albumet aldri kommer til å bli utgitt, fremførte Tupac den ledende singelen fra det opprinnelige albumet «Out on Bail» under Source Awards i 1994. Sporet «How Long Will They Mourn Me?» har senere dukket opp på Shakurs posthume album, Greatest Hits.
Shakurs tredje album, Me Against the World, ble utgitt i mars 1995 og ble veldig godt mottatt, med mange som kalte det magnum opus av karrièren hans. Det regnes som en av de største og mest innflytelsesrike hiphop-albumene gjennom tidene. Det er Shakurs fjerde mestselgende album med 3 524 567 eksemplarer solgt i USA fra og med 2011. Me Against the World vant prisen for beste rap-album på Soul Train Music Awards i 1996.
«Dear Mama» ble utgitt som albumets første singel i februar 1995, sammen med sporet «Old School» som B-side. Det ville bli albumets mest suksessfulle single (med bakgrunn i listeplasseringer og salg), låten toppet Hot Rap Singles-hitlisten og oppnådde en niende plass på Billboard Hot 100 som høyeste plassering. Singelen ble sertifisert til platina i juli 1995, og senere plassert som nummer 51 på Billboard Year-End Hot 100 singles of 1995. Den andre singelen, «So Many Tears», ble utgitt i juni, fire måneder etter den første singelen. Singelen oppnådde en plassering som nummer seks på Hot Rap Singles-hitlisten, og nummer 44 på Billboard Hot 100. «Temptations», utgitt i august, var den tredje og siste singelen fra albumet; låten ble den minst vellykkede av de tre singlene, men gjorde det ganske bra på hitlistene, og oppnådde nummer 68 på Billboard Hot 100, nummer 35 på Top R&B/Hip-Hop Albums og nummer 13 på Hot Rap Singles-hitlisten som beste plassering.

1995–96: Siste innspilling

All Eyez on Me var det fjerde studioalbum av Shakur, innspilt i oktober 1995 og utgitt 13. februar 1996, på Death Row Records og Interscope Records. Albumet er ofte anerkjent som en av de høyeste prestasjonene fra 1990-tallets «rap-musikk». Steve Huey fra AllMusic uttalte at «til tross for noe uheldig oppfyllinger, er det enkelt den beste produksjonen 2Pac har plassert på et album». Albumet ble sertifisert til 5 × platina etter bare to måneder i april 1996 og 9 × platina i 1998. Albumet inneholdt Billboard Hot 100-hiten «How Do U Want It» og «California Love». Albumet inneholder fem singler, den største andelen som har vært på et 2Pac-album. All Eyez on Me (som var den eneste Death Row-utgivelsen som ble distribuert gjennom PolyGram ved hjelp av Island Records), ble historisk som den første dobbel-hiphop solo-studioalbum utgitt  for massemarkedet. Den ble utgitt på to CD-er og fire LP-er. På hitlistene var All Eyez on Me det andre albumet av Shakur til å bli nummer én på både Billboard 200 og Top R&B/Hip-Hop Albums-hitlistene. Det solgte 566 000 eksemplarer i den første utgivelses uken og ble plassert i topp 100 for en ukes SoundScan-salg siden 1991. Ved utgangen av 1996 hadde albumet solgt 5 millioner eksemplarer. Albumet vant 1997 Soul Train R&B/Soul eller Rap Album of the Year Award. Shakur vant også prisen for Favorite Rap/Hip-Hop artist på den 24. årlige American Music Awards.
The Don Killuminati: The 7 Day Theory, ofte forkortet til The 7 Day Theory, er Shakurs femte og siste studioalbum og ble utgitt under hans nye pseudonym Makaveli. Albumet var fullstendig ferdig på totalt syv dager i august 1996. Tekstene ble skrevet og spilt inn over tre dager, og mixingen tok ytterligere fire dager. I 2005 rangert MTV.com The 7 Day Theory som nummer ni på deres «greatest hip hop albums of all-time»-hitliste og i 2006 ble albumet anerkjent som en klassiker. De kunsteriske følelsen og sinne på albumet har blitt beundret av hiphop-samfunnet. George «Papa G» Pryce, tidligere leder av publiserings-avdelingen hos Death Row, hevdet at «Makaveli, som vi lagde var en slags «tongue-in-cheek», og albumet var egentlig ikke planlagt for noen utgivelse, men etter at Tupac ble drept, ble også albumet utgitt. Men før alt det skulle det egentlig være en slags underjordisk-plate.» Albumet oppnådde høyeste plassering på Billboards Top R&B/Hip-Hop Albums-hitliste og Billboard 200. Albumet genererte den nest høyeste debut-ukers salgsalbum for alle album det året. Det ble sertifisert til 4 × platina 15. juni 1999.

Death Row Records

Etter å ha blitt løslatt fra fengselet, Clinton Correctional Facility i oktober 1995, begynte han umiddelbart å lage ny musikk. Han startet opp en ny gruppe sammen med Yaki Kadafi, som fikk navnet Outlaw Immortalz. Shakur begynte innspillingen til sitt første album under Death Row Records og utga singlen «California Love» med Dr. Dre kort tid etter løslatelsen. 13. februar 1996 ble hans fjerde soloalbum utgitt, All Eyez on Me. Albumet solgte 566 000 eksemplarer den første uken og hadde ved utgangen av 1996 solgt over 6 millioner eksemplarer. Dobbeltalbum var det første og andre i hans tre album platekontrakt med Death Row Records, som han avtalte med Suge Knight, Death Row Records administrerende direktør, for å finansiere kausjonen fra fengsel.
Shakur fortsatte å lage ny musikk til tross for stadig nye uenigheter med plateselskapet. Dr. Dre som også var signert til plateselskapet valgte å avslutte kontakten med selskapet for å lage sitt eget, Aftermath Entertainment. Shakur fortsatte å produsere og spille inn hundrevis av sanger i løpet av sin periode under Death Row Records. Mesteparten av sangene har blitt utgitt etter hans død, på album som R U Still Down? (Remember Me), Still I Rise, Until the End of Time, Better Dayz, Loyal to the Game og Pac's Life. Han begynte også prosessen med innspillinger til albumet, One Nation, med New York-baserte Boot Camp Clik på deres plateselskap, Duck Down Records
4. juni 1996 utga han og Outlawz singelen «Hit 'Em Up», som er et løpende lyrisk angrep på Biggie Smalls og andre personer som var relatert til ham. I sangen hevdet Shakur å ha hatt samleie med Faith Evans, Biggies kone på daværende tidspunkt. Selv om det ikke foreligger noen konkrete bevis, var Shakur overbevist om at flere fra Bad Boy Records hadde kjennskap til ranet og skyteepisoden mot han tilbake i 1994. Shakur samarbeidet med Suge Knight som allerede var bitter på Sean Combs, Bad Boy Records administrerende direktør, over en hendelse på Platinum Club i Atlanta i Georgia i 1995. Hvor Suge Knights venn og livvakt, Jake Robles, døde. Suge Knight var fast bestemt i sine ytringer rundt mistanken rettet mot Combs innblandelse.

Skuespillerkarrieren

I tillegg til hans bidrag innen musikkindustrien, opptrådte Shakur i opptil flere filmer. Han hadde sin første rolle i filmen Nothing but Trouble (1991), som cameo av Digital Underground. Hans første hovedrolle var i 1992-filmen, Juice. Der han spilte biskopen Roland, som er medlem av den voldelige gjengen Wrecking Crew. Karakteren ble hyllet av Rolling Stones Peter Travers som «filmens mest magnetiske figur». Han fortsatte skuespillerkarrieren med filmen Poetic Justice - Skjebnens iron (1993) mot Janet Jackson og basketball dramaet Above the Rim (1997). Etter hans død ble tre tidligere innspilte filmer med Shakur utgitt: Bullet (1996), Gridlock'd (1997) og Gang Related (1997).
Shakur hadde forventet å bli stjernen i Hughes brothers film Menace II Society fra 1993, men ble erstattet av Larenz Tate etter å ha angrepet Allen Hughes som et resultat av en krangel. Shakur ønsket senere en annen rolle, men Hughes ville ikke imøtekomme hans krav, noe som førte til høylytte krangler mellom partene, som ifølge Tyrin Turner også førte til at medlemmer av Shakurs entourage ble fysisk aggressive mot Hughes. I 2013 sa Hughes at Shakur ville ha overkjørt de andre skuespillerne om han hadde fått rollen i filmen, «fordi han var større enn filmen». Hughes kommentar ble sett på som en bekreftelse på at han hadde tilgitt rapperen.
Ifølge tidligere Death Row Records lydingeniør Rick Clifford, forberedet Shakur seg til rollen som Mace Windu rundt da George Lucas holdt auditions for Star Wars Episode I: The Phantom Menace. Rollen ble til slutt tildelt Samuel L. Jackson.

Innflytelse

Shakurs musikk og filosofi er forankret i mange amerikanske, afroamerikanere og store deler av befolkningen, inkludert Black Panthers svarte nasjonalisme, egalitarisme og frihets arbeid. Hans solo-debutalbum, 2Pacalypse Now , viste hans sosialt bevisste side. På albumet angriper Shakur sosial ulikhet, fattigdom og politibrutalitet i låter som «Brenda's Got a Baby», «Trapped» og «Part Time Mutha». På denne første utgivelsen bidro Shakur til å utvide suksessen til hiphop-grupper som Boogie Down Productions, Public Enemy, X-Clan og Grandmaster Flash. Shakur ble en av de første store sosialt bevisste rapperne fra den amerikanske vestkysten.
På sitt andre album, fortsatte han å rappe om sosiale vanskeligheter som afroamerikanere står overfor, blant annet med sangene «The Streetz R Deathrow» og «Last Wordz». Han viste også sin mykere side med hymnen «Keep Ya Head Up», samtidig som han viser frem sin aggressivitet for publikum med tittelsangen fra, Strictly 4 My N.I.G.G.A.Z., tilføyde han også en hyllest til sin tidligere gjeng, Digital Underground ved å inkludere dem på låten «I Get Around». Gjennom Shakurs karriere uttrykte han en stadig mer aggressiv holdning, som gjenspeiles på hans påfølgende album.
De motstridende temaene som sosial ulikhet, urettferdighet, aggresjon, medfølelse, lek og håp, fortsatte å påvirke arbeidet, sett med utgivelsen av hans album Me Against the World fra 1995. I 1996 utga han, All Eyez on Me, hvor flere av sangene betraktes å være klassikere av opptil flere musikkanmeldere, blant annet «Ambitionz Az a Ridah», «I Ain't Mat at Cha», «California Lover», «Life Goes On» og «Picture Me Rollin'» trekkes frem. All Eyez on Me var en endring av stil, hvis man sammenligner albumet med hans tidligere arbeid. Mens deler av albumet fortsatt inneholdt sosialt bevisste sanger og temaer, ble albumet tungt påvirket av partysanger og har en tendens til å skape en mer «feel good» stemning enn de tidligere albumene. Han beskrev det som en hyllest til livet, og albumet var både en suksess blant anmelderne og kommersielt.
Han likte og ble påvirket av, musikken fra flere moderne engelske og irske popmusikere da han var tenåring som Kate Bush, Culture Club, U2 og Sinéad O'Connor.

Personlig liv

Shakur var en flittig bokleser. Han ble inspirert av en lang rekke ulike forfattere, blant annet William Shakespeare, Niccolò Machiavelli, Donald Goines, Sun Tzu, Kurt Vonnegut, Mikhail Bakunin, Maya Angelou, Alice Walker og Khalil Gibran. I boken, Holler If You Hear Me: Searching for Tupac Shakur beskriver professor Michael Eric Dyson ved University of Pennsylvania opplevelsen av å besøke hjemmet til Shakurs venn og promotør, Leila Steinberg, for å finne «et hav av bøker» som engang tilhørte Shakur.
Shakur har aldri gitt uttrykk for at han følger en bestemt religion, men ut ifra hans tekster i singler som «Ghetto Gospel», «Only God Can Judge Me» og dikt som «The Rose That Grew from Concrete» er det antydet at han tror på èn Gud. Derfor beskriver mange analytikere han som deist.
Flere i familien til Shakur var medlemmer av frigjøringsorganisasjonen Black Panthers. Blant annet Mutulu Shakur, hans stefar; Assata Shakur, hans stetante; Billy Garland, hans biologiske far; og Afeni Shakur, hans biologiske mor. Shakur snakket offentlig ut mot ekteskap mellom ulike etniske grupper i et intervju med Source magazine i 1994, men trakk senere tilbake denne kommentaren.
Hvordan Shakur knyttet bandanaen slik at den fikk to kaninører, ble ansett av den britiske forfatteren Rob Marriott som en av hiphop-ens mest gjenkjennelige stilvalg.
Shakur var venn med boksern Mike Tyson, Chuck D, Marlon Wayans, Jim Carrey, og Rosie Perez. Av andre rappere var han venn av Snoop Dogg og Freddie Foxxx, de samarbeidet om sanger. Shakur holdt kontakten med Foxxx mens han var i fengsel.
Shakur ble gift med Keisha Morris-Shakur i april 1995, men ekteskapet ble offisielt avsluttet i mars 1996.
Faren Billy Garland sa at Shakurs sinne utviklet seg ut ifra hans frustrasjoner over å bli misforstått. Han reagerte spesielt når folk stilte spørsmålstegn til hans engasjement for det svarte samfunnet og for vestkysten av USA.
Ifølge livvakten, Frank Alexander, var Shakurs favorittfarge grønn. Han brukte en grønn t-skjorte natten han døde.
Shakur bodde hos Kidada Jones, hans forlovede, datter av Quincy Jones og skuespiller Peggy Lipton, i flere måneder inntil hans død. Jones ventet på Shakur i sitt hotellrom i Las Vegas da hun ble informert om at han hadde blitt skutt. Hun stormet til sykehuset og ble hos ham til han døde fra skadene seks dager senere.

Søksmål vedrørende politivold

I oktober 1991 saksøkte han politiet i Oakland for 10 millioner dollar, etter han angivelig skulle blitt brutalt slått ned av to politibetjenter, fordi han hadde begått rågjengeri. Shakur mottok senere omkring 43 000 dollar i et forlik, hvorav størstedelen av pengene gikk til  advokatkostnader.

Skyteepisode i Marin City

22. august 1992 i Marin City, California opptrådte han ved en utendørs festival, og oppholdt seg en times tid backstage for å skrive autografer. Noen tidligere negative bemerkninger fremsatt av han om Marin City førte til en konfrontasjon, hvor rapperen trakk frem en Colt Mustang (pistol) og ved et uhell mistet den i bakken. I det den traff bakken avløste pistolen ett skudd. Selv om ingen i mengden ble truffet eller såret av skuddet. Ble en 6-år gammel gutt ved navnet Qa'id Walker-Teal som var omkring 100 meter unna hendelsen rammet og drept av en kule, mens han kjørte på en sykkel. Politiet gjorde analyser av kulen, og fant ut at den passet til en pistol som var registrert til Shakur. Grunnet mangel på vitner kom ikke saken noe videre. Han ble senere saksøkt av moren til gutten, de ble enige om et forlik der Shakur måtte betale et oppgjør på 300.000 - 500.000 dollar til foreldrene.
Shakur og Mopreme satt i en bil og ble stoppet av et bandmedlem, tilfeldigvis rett foran sheriffens transformatorstasjonen. Politiet pågrep dem og plasserte de to i forvaring, men de ble raskt løslatt uten noen videre siktelse.

Skyteepisode i Atlanta

Oktober 1993 var de to brødrene og politibetjenter Mark og Scott Whitwell utenfor tjeneste i Atlanta, Georgia med deres koner for å feste. I det de skulle krysse gaten, kjørte en bil med Shakur som passasjer forbi dem og var nær ved å treffe dem, dette utløste til å bli en krangel mellom Whitwells brødrene og sjåføren. Shakur og de andre passasjerene ble deretter hentet av en annen forbikjørende bil. I det de skal dra skjøt Shakur den ene av Whitwells brødrene i rumpeballene og den andre i benet, ryggen eller magen, ulikt etter nyhetsinnslag. Det var ingen andre skader, men Mark Whitwell ble anklaget for at ha skutt på Shakurs bil og senere for å lyve til politiet i løpet av etterforskningen. 
Aktoratet besluttet å frafalle alle siktelser mot alle parter.

Seksuelt overgrep

November 1993 ble han og noen andre fra hans omgangskrets anklaget for seksuelt overgrep på en kvinne ved et hotellrom i New York City. Ifølge den anklagde skulle Shakur ha misbrukt henne og deretter oppfordret sine venner til å seksuelt misbruke henne. Han avviste anklagene. Ifølge Shakur hadde han hatt et forhold til kvinnen noen dager før der hun utførte oralsex på han, og de to hadde senere frivillig sex på hans hotellrom. Den anklagde hevdet at et seksuelt overgrep hadde funnet sted etter hennes andre besøk til Shakurs hotellrom, og at han og noen fra vennekretsens hans voldtok henne.
Shakur hevdet at han sovnet like etter at kvinnen kom og senere våknet til hennes anklager om voldtekt og juridiske trusler. I den etterfølgende rettssaken ble han dømt for seksuelt overgrep. På dommens tidspunkt ble han idømt 1½ til 4½ år i fengsel, dommeren beskrev kriminaliteten som «brutal vold mot en hjelpeløs kvinne». Etter å ha sonet deler av straffen, ble han løslatt mot kausjon. 5. april 1996 dømte en dommer han til å sone 120 dager fengsel for å bryte vilkårene han forpliktet å holde ved en tidlig løslatelse.

Fengselsstraff

Shakur begynte å sone fengselsstraffen 14. februar 1995 i fengselet Clinton Correctional Facility i byen Dannemora i New York. Kort tid etter utga han sitt multi-platina album, Me Against the World. Han ble den første artisten til å noen gang ha et album på toppen av Billboard Hot 200, mens han satt i fengsel. Me Against the World holdt seg på toppen av hitlistene fire uker i strekk. Albumet solgte 240.000 eksemplar i den første uken, hvilket satte rekord for den høyeste første uke salget av en solo rapartist på daværende tidspunkt. Mens han sonet dommen, giftet han seg med sin langvarige kjæreste Keisha Morris 4. april 1995, men paret ble senere skilt i 1996. Mens han satt fengselet, leste han mange bøker av Niccolò Machiavelli samt Sun Tzus The Art of War og andre verker av politisk filosofi og strategi. Han skrev også et manuskript med tittelen Live 2 Tell i fengsel, en historie om en tenåring som blir en narkobaron.
Oktober 1995 ble saken hans anket, men grunnet alle de juridiske kostnader kunne han ikke betale 1,4 millioner dollar i kausjon. Etter å ha tjenestegjort elleve månedene av hans fengselstraff på 1½–4½ år. Han ble løslatt fra fengsel, hovedsakelig på grunn av hjelpen og innflytelsen han fikk fra Suge Knight, medeier og grunnlegger av Death Row Records. Knight betalte hans kausjon på 1,4 millioner dollar, og deretter måtte Shakur publisere tre studioalbum under Death Row Records.

Skuddrama ved Quad Studios

Om natten 30. november 1994, dagen før den endelige dommen skulle avgjøres i saken vedrørende overgreps anklagelsene, ble han skutt fem ganger og ranet ved en minibank i lobbyen til Quad Recording Studios i Manhattan, av to væpnede menn i militære uniformer. Han ville senere anklage Sean Combs, Andre Harrell og Biggie Smalls for å ha medvirket til angrepet og ranet. Han mistenkte også at hans nære venn og medarbeider, Randy «Stretch» Walker, kunne være involvert. Ifølge legene på Bellevue Hospital Center, hvor han ble innlagt umiddelbart etter hendelsen, hadde han fått fem skuddskader; to ganger i Hodet, to ganger i lysken, og ett gjennom armen. Han utskrev seg selv fra sykehuset mot legenes anbefalinger, bare tre timer etter operasjonen. I de påfølgende dagene, kom han i en rullestol til tinghuset der rettssaken vedrørende seksuelle overgrep var for retten. 6. februar 1995 ble han dømt til å sone 1½–4½ år i fengsel for seksuelt overgrep.
Et år senere, 30. november 1995, ble Stretch drept etter å ha blitt skutt to ganger i ryggen av tre menn som kjørte opp ved siden av hans grønne minivan på 112. Ave. og 209. St. i Queens Village mens han kjørte. Den grønne bilen krasjer inn i et tre og en parkert bil, før det til slutt velter.
27. mars 2008 utga Los Angeles Times en unnskyldning for å ha skyldt på Combs, for å ha vært involvert i skuddramaet. Artikkelen opplyste at Shakur ble overtalt til å tro at det var Biggies medarbeidere som prøvde å drepe han. Avisen har også benyttet dokumenter fra The Smoking Gun, som viste seg å være forfalsket.  Combs uttalte at han var skuffet over at LA Times valgte å publisere historien.
15. juni 2011 innrømmet en innsatt at han var involvert i ranet og skyteepisoden, og hevder å ha blitt leid inn på oppdrag fra James Rosemond, eier av Czar Entertainment.

Mordet på Shakur

Om kvelden 7. september 1996 deltok Shakur på Mike Tyson vs. Bruce Seldons boksekampen ved MGM Grand i Las Vegas, Nevada. Etter å ha forlatt kampen, oppdaget en av Suge Knights vakter 21-åringen Orlando «Baby Lane» Anderson i MGM Grand lobbyen. Anderson var medlem av Southside Crips, noe Shakur ble informert om av Knights vakt. Senere angrep Shakur Anderson i lobbyen. Angrepet ble filmet av hotellets videoovervåknings kameraer. Tidligere samme år hadde Anderson og medlemmer av Crips, angrepet og ranet et medlem av Death Rows i en Foot Locker-butikk. Dette var sannsynligvis grunnen til at Shakur valgte å angripe Anderson. Etter kampen kjørte han med Knight til den Death Rows-eide nattklubben, Club 662 (nå kjent som restauranten Club Seven).De kjørte sammen i en BMW 750iL sedan.
Klokka 22:55, mens han ventet på at det skal bli grønt lys, rullet Shakur ned vinduet og paparazzi tar opptil flere bilder av han. Rundt kl. 23:00 - 23:05 ble de stoppet ved Las Vegas Blvd. av politiet grunnet de spilte for høy musikk i bilen, og for manglende skilter på bilen. Bilskiltene ble funnet i bilens bagasjerom, deretter fikk lov til å kjøre videre mot at de aksepterte en bot. Rundt Klokken 23:10 mens de stoppet grunnet rød lys på Flamingo Road nær krysset Koval Lane foran Maxim Hotel, kjørte en bil med to kvinner opp på venstre side av dem. Shakur som sto opp gjennom soltaket, utvekslet noen ord med de to kvinnene og inviterte dem til Club 662. Rundt kl. 23:15 kjørte en hvit firedørs sedan av merket Cadillac et ukjent antall passasjerer opp på høyre side av bilen, de rullet deretter ned i vinduene og trakk raskt frem automatvåpen, og skjøt opptil flere skudd rettet mot Shakur; kulene traff han i Brystet, bekkenet, høyre hånd og lårene.
En av kulene traff også hans høyre lunge. Suge Knight ble truffet i hodet av fragmenter fra kulene. Ifølge Knight traff en kule fra skytingen han også i hodeskallen, men medisinske rapporter avviste senere denne uttalelsen. På sykehuset ble han satt i koma, men på ettermiddagen 13. september 1996, døde Shakur av indre blødninger - legene forsøkte gjenopplivning, men de klarte ikke å stoppe blødningene.
Den offisielle dødsårsak ble notert som respirasjonssvikt og kardiopulmonale skuddsår. Kroppen hans ble kremert neste dag, og deler av asken hans ble senere blandet med hasj og røket av medlemmer fra Outlawz.

Etterspill

I 2002 publiserte Los Angeles Times en to-delt artikkel skrevet av undersøkende reporter Chuck Philips, med tittelen «Who Killed Tupac Shakur?», basert på ettårig forskning som rekonstruerte forbrytelsen og hendelsene. Informasjonen fra artikkelen indikerte at: «skyting ble gjennomført av Compton-gjengen kalt Southside Crips for å hevne angrepet på en av sine medlemmer mot Shakur, som hadde skjedd noen timer tidligere før drapet. Orlando Anderson, Crips medlemmet som Shakur hadde angrepet, skjøt angivelig de dødelige skuddene. Las Vegas-politiet fjernet Anderson som en mistenkt og intervjuet ham bare én gang. Han ble senere drept i en ikke-relatert gjengskyting». Artikkelen omhandlet også involveringen av østkyst-rapperen The Notorious B.I.G., Shakurs rival på den tiden, og mange flere kriminelle fra New York.
Før de døde nektet The Notorious B.I.G. og Anderson enhver rolle i drapet. For å styrke støtten rundt påstandene produserte Biggies familie datastyrte fakturaer som tydet på at han jobbet i et New York-studio samme kveld som Drive-by shootingen skjedde. Hans manager Wayne Barrow og rapperen Lil 'Cease (James Lloyd) sendte ut en offentlige kunngjøring der de nektet for Biggies rolle i forbrytelsen, og hevdet videre at de var sammen med han i innspillingsstudio kvelden drapet skjedde. New York Times kalte bevisene «ufullstendige» og bemerket:
Dokumentene viser seg å være tre datautskrifter fra pappas hus, noe som indikerer at Wallace var i studio og spillte inn en sang kalt Nasty Boy på ettermiddagen da Shakur ble skutt. De tydligjør at Wallace skrev halvparten av sesjonen, var inn og ut/satte seg samt at han la ned et ref, forkortelse for en referansestamme, tilsvarende førstetakning. Men ingenting angir når dokumentene ble opprettet. Og Louis Alfred, opptaksingeniøren som var oppført på dokumentene, sa i et intervju at han husket å ha spillt inn sangen med Wallace i en sen kveldsøkt, ikke i løpet av dagen. Han kunne ikke huske datoen for økten, men sa det var sannsynligvis ikke natten Shakur ble skutt. "Vi ville ha hørt om det," sa Alfred.
I 2011, i henhold til Freedom of Information Act, utga FBI dokumenter som omhandler etterforskningen av Jewish Defense League. Som blant annet inneholdt drapstrusler mot Shakur og andre rappere.

Amaru Entertainment

Amaru Entertainment er et plateselskap og et amerikansk produksjonsselskap plassert i Atlanta. Selskapet ble grunnlagt av moren,  Afeni Shakur, i 1997 med et mål om å publisere flere sanger av den avdøde rapperen. Etter Tupac Shakurs død fikk platemerke rettigheter til store mengder upublisert musikk og portretter av han. Amaru Entertainment har blant annet utgitt åtte posthume album med rapperen og dokumentarfilmen Tupac: Resurrection (soundtrack), under kontroll av hans mor som også er fortelleren. 14. november 2003 ble Shakur-dokumentaren utgitt. Han ble senere nominert til «Academy Award for Best Documentary Feature» under den 77. Oscar-utdelingen. Overskuddet fra filmen gikk til en veldedighet opprettet av Shakurs mor Afeni.

Biografisk film

Demetrius Shipp jr. spilte Shakur i den biografiske filmen All Eyez on Me. De begynte først å filme i Atlanta i desember 2015. Musikkvideo-regissør Benny Boom ble produsent for filmen All Eyez on Me, som hadde blitt rammet av flere produksjonsproblemer. Med distribusjon fra Morgan Creek Productions, hadde filmen vært i utvikling siden 2013, med produsentene Randall Emmett og George Furla som hadde saksøkt Morgan Creek for $10 millioner dollar. De hevdet at det hadde skjedd et brudd på kontrakten etter at produksjonsfirmaet plutselig valgte ut en ledelse, og satte ut et budsjett samt laget en produksjonsplan uten deres godkjenning. Morgan Creek saksøkte også Afeni Shakur for musikkrettighetene til filmen. Flere styremedlemmer var involvert i filmen før Boom, blant annet John Singleton og Antoine Fuqua. Filmen ble utgitt 16. juni 2017, som ville vært Shakurs 46-årsdag. Filmen mottok negative anmeldelser.

Shakurs innflytelse i Norge

Shakur fikk i 1999 en stor hit med «Changes», som toppet VG-lista og fikk Greatest Hits inn på topp ti i Norge. I 2017, omtrent 20 år etter sin død ble Tupac Shakur gjenstand for internasjonal kultforfølgelse – og universitetskurs i Norge. Med filmen All Eyez on Me fremvist i norske kinosaler. UiO-studieemnet «Tupac, hiphop og kulturhistorie» har siden 2012 hatt som mål å løfte fram «hvordan et enkelt menneske kan settes inn i en større vev av kulturelle mønstre, og hvordan en lokal fortellertradisjon er blitt et internasjonalt fenomen» ifølge Knut H. Aukrust, professor ved UiO. Som fikk Ideen etter et forskningsopphold ved Harvard, hvor Shakurs tekstmateriale står sentralt i universitetets eget hiphoparkiv. En av foreleserne på Shakur-kurset er journalisten og forfatteren Øyvind Holen, som har skrevet flere bøker om hiphopkultur.

Materielle tap

25. juni 2019 skrev The New York Times Magazine  at Tupac Shakurs og hundrevis av andre artisters mastertapes ble ødelagt i «Universal-brannen» i 2008.

Priser og utmerkelser

I 2003 under MTVs «22 Greatest MCs» (22 beste MC-er) nedtelling ble Shakur oppført som «Nummer 1 MC» (beste MC-en), som er en avstemning styrt av seerne. I 2004 på VH1 Hip Hop Honours ble Shakur hedret sammen med DJ Hollywood, Kool DJ Herc, KRS-One, Public Enemy, Run-DMC, Rock Steady Crew og Sugarhill Gang. En Vibe magasin avstemning i 2004 vurdert Shakur som «the greatest rapper of all time» (den største rapperen noensinne) stemte frem av fans. Redaktører fra About.com rangerte ham som nr. 5 på sin liste over «Top 50 MCs of Our Time (1987-2007)» (de best MC-ene av vår tid (1987-2007)). I 2012 rangerte The Source ham nr. 5 på sin liste over «top 50 hip-hop lyricists of all time» (topp 50 hiphop-lyrikere noensinne). I en 2005 Rolling Stone avstemming ble Shakur nr. 86 på listen over «100 Greatest Artists of All Time» (de 100 beste artistene noensinne) bak Elvis Presley, Michael Jackson og John Lennon. MTV rangert ham som nummer 2 på sin liste over «The Greatest MCs of All Time» (de beste MC-en noensinne). Shakur ble inkludert inn i «Hip-Hop Hall of Fame» i 2002. VH1 rangert ham til 69. plass på listen «VH1 100 Greatest Artists of All-Time» (de 100 beste artistene noensinne). På den første årlige Turks & Caicos internasjonale filmfestival avholdt 17. oktober 2006 ble Shakur hedret for sin ubestridelige stemme og talent, samt en artist som krysset rase, etnisitet og kulturelle fordommer; hans mor aksepterte prisen på hans vegne.
I 2008 anerkjente National Association of Recording Merchandisers og Rock and Roll Hall of Fame han som en svært innflytelsesrik artist og la ham til i Definitive 200-listen.
23. juni 2010 ble Shakur initiert til biblioteket av kongressens, National Recording Registry. Setet til den katolske kirken utga en liste over 12 sanger på egen streaming tjeneste-profil. Blant artistene som var inkludert finner man Mozart, Muse, og Dame Shirley Bassey; listen inneholder også Shakurs sang «Changes», som ble utgitt to år etter hans død på albumet Greatest Hits i 1998.
Hans dobbeltalbum, All Eyez on Me, er et av de mest solgte rap-albumene gjennom tidene, med over 5 millioner eksemplarer av albumet som ble solgt alene i USA i april 1996; Albumet ble til slutt sertifisert 9x platina i juni 1998 av RIAA. I juli 2014 ble det re-sertifisert til 10x platina.
Shakurs hittlåt «Dear Mama» er en av 25 sanger som ble lagt til i National Recording Registry i 2010. The Library of Congress har kalt «Dear Mama» en bevegelig og veltalende hyllest til både den myrdede rapperens egen mor og alle mødre som sliter med å opprettholde en familie i møte med avhengighet, fattigdom og samfunnsmessig likegyldighet». Æren kom syv dager etter det som hadde vært Shakurs 39-årsdag. Shakur er den tredje rapperen til å bli inkludert på biblioteket, bak Grandmaster Flash og Public Enemy.
I 2016 ble Shakur nominert for inklusjon til Rock and Roll Hall of Fame i sitt første år der han tilfredsstiller kravene. 20. desember 2016 ble det annonsert at han og 5 andre ville bli innført i hallen 7. april 2017. Ved seremonien ble Shakur innlemmet av sin venn og tidligere hiphop-kollega Snoop Dogg, som delte flere historier om sin tid sammen og av den tiden Shakur lå på sykehuset før hans død.